paragraph_text: Pjevao je u meksičkom pjevačkom sastavu Kairo s kojim je izdao četiri albuma te je bio dio izvorne postave sastava. Nakon odlaska iz sastava imao je kratku solo karijeru koju je završio 2001. izdavanjem albuma. Netom prije završetka glazbene karijere glumio je zavodnika Jennifer Lopez u videospotu za njezinu pjesmu Ain't It Funny. Usporedno s pjevanjem, još 1996. dobio je ulogu u sapunici Mi querida Isabel, nakon koje je glumio u još nekoliko meksičkih telenovela.